stanford-oval/wikipedia huggingface dataset:
วิลเลียม ฟิชต์เนอร์

| วิลเลียม ฟิชต์เนอร์ |
| --- | --- |
ฟิชต์เนอร์ ในปี ค.ศ. 2018
เกิด:  (1956-11-27) 27 พฤศจิกายน ค.ศ. 1956 (67 ปี) เกาะลอง, รัฐนิวยอร์ก, สหรัฐอเมริกา
ชื่ออื่น: บิล ฟิชต์เนอร์
การศึกษา: มหาวิทยาลัยนิวยอร์ก (ศศ.บ. สาขากระบวนการยุติธรรมทางอาญา)
อาชีพ: นักแสดง
ปีปฏิบัติงาน: 1987–ปัจจุบัน
คู่สมรส: เบตซีย์ ไอเดม (สมรส 1987; หย่า 1996) คิมเบอร์ลี คาลิล  (สมรส 1998)
บุตร: 2
วิลเลียม เอ็ดเวิร์ด ฟิชต์เนอร์ (อังกฤษ: William Edward Fichtner; เกิดวันที่ 27 พฤศจิกายน ค.ศ. 1956) เป็นนักแสดงชาวอเมริกัน ผู้มีผลงานการแสดงอย่างมากมายทั้งทางภาพยนตร์และละครโทรทัศน์ รวมถึงการพากย์เสียงตัวละครในวิดีโอเกมต่าง ๆ โดยเขาเป็นที่รู้จักในแวดวงโทรทัศน์จากการแสดงบทเจ้าหน้าที่เอฟบีไอ "อเล็กซานเดอร์ มาโฮน" ในละครชุดเรื่อง แผนลับแหกคุกนรก ซีซัน 2–4 (ค.ศ. 2006–2009), บทเจ้าหน้าที่ตำรวจ "คาร์ลตัน ฮิกแมน" ใน ครอสซิง ไลนส์ ทีมพิฆาตวินาศกรรมข้ามพรมแดน ซีซัน 1–2 (ค.ศ. 2013–2014) นอกจากนี้เขายังร่วมแสดงบทบาทสมทบในภาพยนตร์ที่ประสบความสำเร็จหลายเรื่องเช่น ฮีท คนระห่ำคน (1995), อุบัติการสัมผัสห้วงอวกาศ (1997), อาร์มาเก็ดดอน วันโลกาวินาศ (1998), โก ลุย..ลุยซะให้สะใจ (1999), เดอะ เพอร์เฟ็กต์ สตอร์ม มหาพายุคลั่งสะท้านโลก (2000), แบล็ค ฮอว์ก ดาว์น ยุทธการฝ่ารหัสทมิฬ (2001), คน...ผวา (2004), คู่สเก็ต...ลีลาสะเด็ดโลก (2007), ซิ่งโคตรเทพล้างบัญชีชั่ว (2011), เต่านินจา (2014), ปฏิบัติการตามหา สตีฟ แมคควีน (2019)
แหล่งข้อมูลอื่น

วิลเลียม ฟิชต์เนอร์ ที่อินเทอร์เน็ตมูวีเดตาเบส
| ฐานข้อมูลการควบคุมรายการหลักฐาน  |
| --- | --- |
นานาชาติ:  ISNI  VIAF  เวิลด์แคต 
ประจำชาติ:  ฝรั่งเศส  BnF data  เยอรมนี  อิสราเอล  สหรัฐ  เช็กเกีย  เนเธอร์แลนด์  โปแลนด์ 
ประชาชน:  Deutsche Biographie 
อื่น ๆ:  IdRef
วิลเลียม คาเว็นดิช ดยุคแห่งนิวคาสเซิล-อัพพอน-ไทน์ที่ 1

| วิลเลียม คาเว็นดิช ดยุคแห่งนิวคาสเซิล- อัพพอน-ไทน์ที่ 1 |
| --- | --- |
เกิด: 6 ธันวาคม ค.ศ. 1592  แฮนสเวิร์ธ, ยอร์คเชอร์
อสัญกรรม: 25 ธันวาคม ค.ศ. 1676 เวลล์เบ็ค, น็อตติงแฮมเชอร์
บรรดาศักดิ์: ขุนนางอังกฤษ
ตำแหน่ง: นายทหารฝ่ายฝ่ายนิยมกษัตริย์, นักการเมือง และนักประพันธ์
คู่สมรส: เอลิซาเบธ บาสเซ็ท มาร์การ์เร็ต คาเว็นดิช
บุตร: เจน คาเว็นดิช ชาร์ลส์ คาเว็นดิช เอลิซาเบธ คาเว็นดิช เฮนรี คาเว็นดิช ดยุคแห่งนิวคาสเซิล-อัพพอน-ไทน์ที่ 2 ฟรานซ์ คาเว็นดิช
ขุนนางอังกฤษ - กษัตริย์อังกฤษ - ชาวอังกฤษ
วิลเลียม คาเว็นดิช ดยุคแห่งนิวคาสเซิล-อัพพอน-ไทน์ที่ 1 (อังกฤษ: William Cavendish, 1st Duke of Newcastle-upon-Tyne) (6 ธันวาคม ค.ศ. 1592  - 25 ธันวาคม ค.ศ. 1676) วิลเลียม คาเว็นดิชเป็นนายทหารฝ่ายนิยมกษัตริย์และนักการเมืองชาวอังกฤษ ผู้มีความสามารถหลายด้านที่รวมทั้งการเป็นนักประพันธ์, นักขี่ม้า, นักเขียนบทละคร, นักดาบ, สถาปนิก และนักการทูต
วิลเลียม คาเว็นดิชเกิดที่แฮนสเวิร์ธ, ยอร์คเชอร์เมื่อวันที่ 6 ธันวาคม ค.ศ. 1592  ในครอบครัวของผู้มาฐานะดีของตระกูลคาเว็นดิช วิลเลียมเป็นบุตรของเซอร์ชาร์ลส์ คาเว็นดิชและแคทเธอริน โอเกิล บารอนเนสโอเกิล ตระกูลคาเว็นดิชมีความสัมพันธ์อันดีกับราชวงศ์สจวตและเริ่มเป็นที่รู้จักเมื่อได้รับพระราชทานบรรดาศักดิ์เป็นอัศวินแห่งบาธ (Knight of the Bath) และต่อมาก็ได้รับอสังหาริมทรัพย์และทรัพย์สินจากบิดาทางตอนเหนือของอังกฤษ
วิลเลียมเริ่มเข้ารับราชการในราชสำนักของสมเด็จพระเจ้าเจมส์ที่ 1 แห่งอังกฤษ และต่อมาก็ได้สร้างความสัมพันธ์อันดีกับสมเด็จพระเจ้าชาร์ลส์ที่ 1 แห่งอังกฤษและสมเด็จพระราชินีเฮนเรียตตา มาเรีย ต่อมาวิลเลียมก็ได้รับแต่งตั้งเป็นมาร์ควิสแห่งนิวคาสเซิล-อัพพอน-ไทน์และได้รับการแต่งตั้งให้เป็นพระอาจารย์ของพระราชโอรสของพระเจ้าชาร์ลส์ผู้ต่อมาขึ้นครองราชย์เป็น พระเจ้าชาร์ลส์ที่ 2 วิลเลียมเป็นฝ่ายสนับสนุนฝ่ายนิยมกษัตริย์อย่างเต็มตัวและช่วยในด้านการเงินในสงครามบาทหลวง ในสงครามกลางเมืองอังกฤษวิลเลียมก็ได้รับแต่งตั้งให้เป็นนายพลในการต่อสู้กับฝ่ายรัฐสภาทางตอนเหนือของอังกฤษ หลังจากที่ได้รับความพ่ายแพ้ในยุทธการมาร์สตันมัวร์แล้ววิลเลียมก็ตัดสินใจลี้ภัยตัวเองแต่ก็กลับมาอีกในสมัยการฟื้นฟูราชวงศ์และได้รับพระราชทานบรรดาศักดิ์เป็นดยุค
ดูเพิ่ม

สงครามกลางเมืองอังกฤษ
แหล่งข้อมูลอื่น

(ฝรั่งเศส) La methode et inuention nouuelle de dresser les cheuaux par le tres-noble, haut, et tres-puissant prince Guillaume marquis et comte de Newcastle ..., 1658.
วิลเลียม สมิธ โอไบรอัน

| วิลเลียม สมิธ โอไบรอัน William Smith O'Brien |
| --- | --- |
วิลเลียม สมิธ โอไบรอัน
เกิด: 17 ตุลาคม ค.ศ. 1803
เสียชีวิต: 18 มิถุนายน ค.ศ. 1864
สัญชาติ: ชาวไอร์แลนด์
อาชีพ: นักการเมืองไอร์แลนด์
ตำแหน่ง: นักการเมือง
นักการเมืองไอร์แลนด์
วิลเลียม สมิธ โอไบรอัน (อังกฤษ: William Smith O'Brien) (17 ตุลาคม ค.ศ. 1803 - (18 มิถุนายน ค.ศ. 1864) วิลเลียม สมิธ โอไบรอันเป็นนักชาตินิยมชาวไอร์แลนด์, สมาชิกรัฐสภา และผู้นำของขบวนการยังไอร์แลนด์  โอไบรอันถูกกล่าวหาว่าปลุกปั่นเมื่อเกิดการปฏิวัติของขบวนการยังไอร์แลนด์ ค.ศ. 1848 แต่บทลงโทษประหารชีวิตได้รับการผ่อนผันให้เป็นการเนรเทศไปยัง Van Diemen's Land ในปี ค.ศ. 1854 โอไบรอันก็ได้รับการปลดปล่อยโดยมีข้อแม้ว่าต้องลี้ภัยออกจากไอร์แลนด์ โอไบรอันจึงไปพำนักอยู่ที่บรัสเซลส์อยู่สองปี  ในปี ค.ศ. 1856 โอไบรอันก็ได้รับการอภัยโทษและได้เดินทางกลับไปยังไอร์แลนด์ แต่หลังจากนั้นก็เลิกเกี่ยวข้องกับการเมือง
ดูเพิ่ม

ขบวนการยังไอร์แลนด์
วิลเลียม คาเว็นดิช-เบ็นทิงค์ ดยุกที่ 3 แห่งพอร์ตแลนด์

| ฮิสเกรซดยุกแห่งพอร์ตแลนด์ |
| --- | --- |


นายกรัฐมนตรีแห่งสหราชอาณาจักร
ดำรงตำแหน่ง 31 มีนาคม 1807 – 4 ตุลาคม 1809
ก่อนหน้า: ลอร์ดเกร็นวิลล์
ถัดไป: สเปนเซอร์ เพอร์ซีวัล
นายกรัฐมนตรีแห่งบริเตนใหญ่
ดำรงตำแหน่ง 2 เมษายน 1783 – 19 ธันวาคม 1783
ก่อนหน้า: เอิร์ลแห่งเชลเบอร์น
ถัดไป: วิลเลียม พิตต์ ผู้เยาว์
 
ข้อมูลส่วนบุคคล
เกิด: 14 เมษายน ค.ศ. 1738 นอร์ธธิงแฮมไชร์
เสียชีวิต: 30 ตุลาคม พ.ศ. 2352 (71 ปี) สวนสาธารณะบูสโตรด, บัคกิงแฮมไชร์
ศาสนา: คริสต์
พรรคการเมือง: British Wrig Party   Tory
คู่สมรส: โดโรเธีย ดัชเชสแห่งพอร์ตแลนด์
ลายมือชื่อ: 

วิลเลียม เฮนรี คาเว็นดิช-เบ็นทิงค์ ดยุกที่ 3 แห่งพอร์ตแลนด์ (อังกฤษ: William Henry Cavendish Cavendish-Bentinck, 3rd Duke of Portland) เป็นนายกรัฐมนตรีแห่งสหราชอาณาจักรและบริเตนใหญ่ สังกัดพรรค British Wrig Party และ Tory ก่อนเป็นนายกรัฐมนตรีเคยดำรงตำแหน่งรัฐบุรุษ อาจารย์มหาวิทยาลัยออกซฟอร์ด เมื่อพ.ศ. 2305 เมื่ออายุได้ 24 ปี ดำรงตำแหน่งเป็น มาควิสแห่งทิตช์ฟิลด์
ชีวประวัติเบื้องต้น

ลอร์ดทิตช์ฟิลด์ เป็นลูกคนโตของวิลเลียม เบ็นทิงค์ ดยุคแห่งพอร์ตแลนด์ที่ 2 และดัชเชสแห่งพอร์ตแลนด์ (มาร์กาเร็ต คาเว็นดิช-ฮาร์ลีย์) และเขามีมรดกที่ได้รับจากมารดาและย่าของเขา เขาศึกษาอยู่ที่เมืองเวสต์มินสเตอร์และโบสถ์คริสต์ เมืองออกซฟอร์ด เขาถูกเลือกเพื่อเลือกที่นั่งฝ่ายค้านในสภาในปีพ.ศ. 2304 ก่อนจะเริ่มประชุม ผู้เป็นบิดา ดยุคแห่งพอร์ตแลนด์ ก็เกี่ยวข้องกับพรรค Whig โดยลอร์ดรอคกิงแฮม เมื่อวันที่ 1 พฤษภาคม พ.ศ. 2305 ดยุคแห่งพอร์ตแลนด์ที่ 2 ผู้เป็นบิดา เสียชีวิตลง รวมอายุได้ 53 ปี ต่อมาผู้เป็นมารดาก็เสียชีวิตในวันที่ 17 กรกฎาคมพ.ศ. 2328 รวมอายุได้ 70 ปี
บุตรชาย-หญิง

วันที่ 8 พฤศจิกายน พ.ศ. 2309 ดยุคแห่งพอร์ตแลนด์ที่ 3 ได้สมรสกับโดโรเธีย คาเว็นดิช ธิดาของวิลเลียม คาเว็นดิช ดยุคแห่งเดวอนไชร์ที่ 4 และดัชเชสแห่งเดวอนไชร์ (ชาร์ลอต บอยส์) มีบุตรและธิดารวม 6 คน ดังนี้
วิลเลียม เบ็นทิงค์ ดยุคแห่งพอร์ตแลนด์ที่ 4 (24 มิถุนายน พ.ศ. 2311 - 27 มีนาคม พ.ศ. 2397)
ลอร์ด วิลเลียม เฮนรี คาเว็นดิช-เบ็นทิงค์ (14 พฤศจิกายน พ.ศ. 2317 - 17 มิถุนายน พ.ศ. 2382)
| ด ค กนายกรัฐมนตรีแห่งบริเตนใหญ่และสหราชอาณาจักร |
| --- | --- | --- |
| บริเตนใหญ่ |  วอลโพล ·  เอิร์ลแห่งวิลมิงตัน ·  เพแลม ·  ดยุกแห่งนิวคาสเซิล ·  ดยุกแห่งเดวอนเชอร์ ·  ดยุกแห่งนิวคาสเซิล ·  เอิร์ลแห่งบิวต์ ·  เกรนวิลล์ ·  มาร์ควิสแห่งร็อกกิงแฮม ·  เอิร์ลแห่งแชแทม ·  ดยุกแห่งกราฟตัน ·  ลอร์ดนอร์ท ·  มาร์ควิสแห่งร็อกกิงแฮม ·  เอิร์ลแห่งเชลเบิร์น ·  ดยุกแห่งพอร์ตแลนด์ ·  พิตต์ ผู้เยาว์ |  |
| สหราชอาณาจักร | พิตต์ ผู้เยาว์ · แอดดิงตัน · พิตต์ ผู้เยาว์ · ลอร์ดเกรนวิลล์ · ดยุกแห่งพอร์ตแลนด์ · เพอร์ซิวัล · เอิร์ลแห่งลิเวอร์พูล · แคนนิง · ไวเคานต์โกดริช · ดยุกแห่งเวลลิงตัน · เอิร์ลเกรย์ · ไวเคานต์เมลเบิร์น · ดยุกแห่งเวลลิงตัน · พีล · ไวเคานต์เมลเบิร์น · พีล · เอิร์ลรัสเซล · เอิร์ลแห่งดาร์บีย์ · เอิร์ลแห่งแอเบอร์ดีน · ไวเคานต์พาเมอร์สตัน · เอิร์ลแห่งดาร์บีย์ · ไวเคานต์พาเมอร์สตัน · เอิร์ลรัสเซล · เอิร์ลแห่งดาร์บีย์ · ดิสราเอลี · แกลดสตัน · เอิร์ลแห่งเบคอนสฟิลด์ · แกลดสตัน · มาร์ควิสแห่งซอลสบรี · แกลดสตัน · มาร์ควิสแห่งซอลส์บรี · แกลดสตัน · เอิร์ลแห่งโรสเบรี · มาร์ควิสแห่งซอลสบรี · บัลโฟร์ · แคมพ์เบลล์-แบนเนอร์มัน · แอสควิธ · จอร์จ · ลอว์ · บอลดวิน · แมกดอนัลด์ · บอลดวิน · แมกดอนัลด์ · บอลดวิน · เชมเบอร์ลิน · เชอร์ชิล · แอตต์ลี · เชอร์ชิล · อีเดน · แมคมิลแลน · ฮิวม์ · วิลสัน · ฮีธ · วิลสัน · คัลลาฮาน · แทตเชอร์ · เมเจอร์ · แบลร์ · บราวน์ · แคเมอรอน · เมย์ · จอห์นสัน · ทรัสส์ · ซูแน็ก · สตาร์เมอร์ |  |
รายนาม
วิลเลียม ลอด

| วิลเลียม ลอด |
| --- | --- |

เกิด: 7 ตุลาคม ค.ศ. 1573 เรดดิงในบาร์คเชอร์
เสียชีวิต: 10 มกราคม ค.ศ. 1645 หอคอยแห่งลอนดอน
สัญชาติ: ชาวอังกฤษ
อาชีพ: นักบวช
วิลเลียม ลอด (อังกฤษ: William Laud) (7 ตุลาคม ค.ศ. 1573 - (10 มกราคม ค.ศ. 1645) เป็นอาร์ชบิชอปแห่งแคนเทอร์เบอรีระหว่างปี ค.ศ. 1633 ถึงปี ค.ศ. 1645 ผู้สนับสนุนนิกายแองกลิคันและเป็นปฏิปักษ์ต่อการเปลี่ยนแปลงของกลุ่มพิวริตัน วิลเลียม ลอดสนับสนุนนโยบายทางศาสนาของพระเจ้าชาลส์ที่ 1 ซึ่งในที่สุดก็เป็นผลทำให้ถูกประหารชีวิตระหว่างสงครามการเมืองอังกฤษที่หอคอยแห่งลอนดอน
วิลเลียม ลอด เกิดเมื่อวันที่ 7 ตุลาคม ค.ศ. 1573ที่เรดดิงในบาร์คเชอร์ ในครอบครัวที่ไม่มีฐานะทางสังคม บิดาของลอดเป็นพ่อค้าผ้า ได้รับการศึกษาที่โรงเรียนเรดดิงและวิทยาลัยเซนต์จอห์น (มหาวิทยาลัยออกซฟอร์ด ออกซฟอร์ด) วิลเลียม ลอดเข้าพิธีบัพติศมาที่โบสถ์เซนต์ลอเรนซ์ที่เรดดิง
แหล่งข้อมูลอื่น

Royal Berkshire History: William Laud
วิลเลียม วอลเลอร์

| วิลเลียม วอลเลอร์ |
| --- | --- |

เกิด: ราว ค.ศ. 1597 โนลในมณฑลเค้นท์
อสัญกรรม: 19 กันยายน ค.ศ. 1668
บรรดาศักดิ์: นักการทหารและนักการเมือง
ตำแหน่ง: นายทัพฝ่ายรัฐสภาในสงครามกลางเมืองอังกฤษ
ขุนนางอังกฤษ - กษัตริย์อังกฤษ - ชาวอังกฤษ
วิลเลียม วอลเลอร์ (อังกฤษ: William Waller) (ราว ค.ศ. 1597 - 19 กันยายน ค.ศ. 1668) วิลเลียม วอลเลอร์เป็นนายทัพฝ่ายรัฐสภาผู้มีบทบาทสำคัญในยุทธการแลนสดาวน์และยุทธการอื่นๆ ในสงครามกลางเมืองอังกฤษ วอลเลอร์เกิดที่โนลในมณฑลเค้นท์ เมื่อวันที่ ราว ค.ศ. 1597 เป็นบุตรของเซอร์ทอมัส วอลเลอร์ และมาร์กาเร็ต วอลเลอร์ และได้รับการศึกษาที่วิทยาลัยมอดเลน (ออกซฟอร์ด) แต่ไม่จบการศึกษา ต่อมาก็เข้าเป็นทหารในกองทัพเวนิสในการต่อสู้ในสงครามสามสิบปี วอลเลอร์ได้รับพระราชทานบรรดาศักดิ์เป็นขุนนางในปี ค.ศ. 1622 หลังจากที่ได้เดินทางไปร่วมรบในพาลาติเนตในเยอรมนี
ดูเพิ่ม

สงครามกลางเมืองอังกฤษ
สงครามกลางเมืองอังกฤษครั้งที่ 1
ฝ่ายรัฐสภา
วิปแลช (เพลง)

2024 ซิงเกิลโดยเอสปา
"วิปแลช" (อังกฤษ: Whiplash) เป็นเพลงที่บันทึกโดยเกิร์ลกรุปเกาหลีใต้เอสปา สำหรับอีพีที่ห้าในชื่อเดียวกันโดยเพลงนี้ถูกปล่อยออกมาเป็นซิงเกิลนำของอีพี วางจำหน่ายโดยเอสเอ็มเอนเตอร์เทนเมนต์เมื่อวันที่ 21 ตุลาคม ค.ศ. 2024
เบื้องหลังและการวางจำหน่าย

วันที่ 23 กันยายน ค.ศ. 2024 เอสเอ็มเอนเตอร์เทนเมนต์ประกาศว่าเอสปาจะปล่อยอีพีที่ห้าในชื่อ วิปแลช พร้อมกับซิงเกิลนำที่มีชื่อเดียวกันในวันที่ 21 ตุลาคม  ในวันที่ 11 ตุลาคมรายชื่อเพลงได้รับการเผยแพร่พร้อมกับวิดีโอทีเซอร์เมดเลย์ไฮไลต์ เก้าวันต่อมาทีเซอร์มิวสิกวิดีโอได้รับการเผยแพร่ เพลงได้รับการเผยแพร่พร้อมกับมิวสิกวิดีโอควบคู่ไปกับอีพีในวันที่ 21 ตุลาคม
ประสิทธิภาพเชิงพาณิชย์

"วิปแลช" เปิดตัวอันดับที่สี่ในเซอร์เคิลดิจิทัลชาร์ตของเกาหลีใต้ในชาร์ตฉบับวันที่ 20–26 ตุลาคม ค.ศ. 2024 ในชาร์ตส่วนประกอบเพลงเปิดตัวที่อันดับสองในCircle Download Chart อันดับหกบนCircle Streaming Chart และอันดับที่เจ็ดในCircle BGM Chart เพลงนี้ยังเปิดตัวอันดับที่เจ็ดในชาร์ต บิลบอร์ดSouth Korea Songs ในชาร์ตฉบับวันที่ 2 พฤศจิกายน ค.ศ. 2024 ในญี่ปุ่น เพลงเปิดตัวที่อันดับ 13 ใน บิลบอร์ดเจแปนฮอต 100 ในชาร์ตฉบับวันที่ 30 ตุลาคม ค.ศ. 2024 ในชาร์ตส่วนประกอบเพลงนี้เปิดตัวที่อันดับ 23 ใน Top Download Songs และอันดับที่ 12 ใน Top Streaming Songs ในชาร์ตออริคอนCombined Singles Chart เพลงนี้เปิดตัวอันดับที่ 15 ในชาร์ตฉบับวันที่ 4 พฤศจิกายน ค.ศ. 2024
ในสิงคโปร์ "วิปแลช" เปิดตัวอันดับที่ 19 บนอาร์ไอเอเอส Top Streaming Chart และอันดับหกบน RIAS Top Regional Chart ในชาร์ตฉบับวันที่ 18–24 ตุลาคม ค.ศ. 2024 เพลงนี้ยังเปิดตัวที่อันดับ 19 บน บิลบอร์ดSingapore Songs ในชาร์ตฉบับวันที่ 2 พฤศจิกายน ค.ศ. 2024 ในมาเลเซีย เพลงเปิดตัวที่อันดับ 23 บน บิลบอร์ดMalaysia Songs ในชาร์ตฉบับวันที่ 2 พฤศจิกายน ค.ศ. 2024 ในฮ่องกง เพลงเปิดตัวที่อันดับแปดบน บิลบอร์ดฮ่องกงซองส์ ในชาร์ตฉบับวันที่ 2 พฤศจิกายน ค.ศ. 2024 ในไต้หวัน เพลงเปิดตัวที่อันดับหกบน บิลบอร์ดไต้หวันซองส์ ในชาร์ตฉบับวันที่ 2 พฤศจิกายน ค.ศ. 2024
ในนิวซีแลนด์ "วิปแลช" เปิดตัวอันดับที่ 12 บน อาร์เอ็มเอ็นเซดฮอตซิงเกิล ในชาร์ตฉบับลงวันที่ 28 ตุลาคม ค.ศ. 2024 ในสหราชอาณาจักร เพลงเปิดตัวที่อันดับ 14 ใน OCC's UK Indie Breakers อันดับที่37 ใน UK Singles Downloads Chart และอันดับที่ 40 บน UK Singles Sales Chart ในชาร์ตฉบับวันที่ 25–31 ตุลาคม ค.ศ. 2024 ทั่วโลก เพลงนี้เปิดตัวที่อันดับ 30 บน บิลบอร์ดโกลบอล 200 และอันดับที่ 18 บน บิลบอร์ดโกลบอล เอ็กซ์คลูชันยูเอส ในชาร์ตฉบับวันที่ 2 พฤศจิกายน ค.ศ. 2024
การโปรโมต

ก่อนเปิดตัว วิปแลช ในวันที่ 21 ตุลาคม ค.ศ. 2024 เอสปาได้จัดงานแสดงสดผ่านช่องทางยูทูบ, ติ๊กต็อก, และ วีเวิร์ส เพื่อแนะนำอัลบั้มและเพลง รวมถึงเพลง "วิปแลช" และเพื่อสื่อสารกับแฟน ๆ และได้ขึ้นแสดงในรายการเพลงสามรายการในสัปดาห์แรกของการโปรโมต: เอ็มเคานต์ดาวน์ของเอ็มเน็ต ในวันที่ 24 ตุลาคม โชว์! มิวสิกคอร์ของเอ็มบีซี ในวันที่ 26 ตุลาคม และ อินกีกาโยของเอสบีเอส ในวันที่ 27 ตุลาคม ในสัปดาห์ที่สองของการโปรโมต พวกเธอได้แสดงในรายการเพลงสองรายการ ได้แก่: มิวสิกแบงก์ของเคบีเอส เมื่อวันที่ 1 พฤศจิกายน ซึ่งพวกเธอได้รับรางวัล และ โชว์! มิวสิกคอร์ เมื่อวันที่ 2 พฤศจิกายน
รางวัล

| รายการ | วันที่ | อ้างอิง |
| --- | --- | --- |
| มิวสิกแบงก์ | 1 พฤศจิกายน 2024 |  |
| โชว์แชมเปียน | 30 ตุลาคม 2024 |  |
ประวัติการวางจำหน่าย

| ภูมิภาค | วันที่ | รูปแบบ | สังกัด |
| --- | --- | --- | --- |
| ต่าง ๆ | 21 ตุลาคม 2024 | ดิจิทัลดาวน์โหลด สตรีมมิง | เอสเอ็ม กาเกา |
วิลเลียม สแตนโฮป ไวเคานต์ปีเตอร์สแฮม

| วิลเลียม เฮนรี เลสเตอร์ สแตนโฮป |
| --- | --- |
เกิด: 14 ตุลาคม พ.ศ. 2510 (57 ปี) ลิเมอริค ประเทศไอร์แลนด์
มีชื่อเสียงจาก: ขุนนางชาวอังกฤษ
คู่สมรส: แคนดิดา โบนด์
บุตร: มาเซียนา อารีเยน ออกัสตุส เฮนรี สแตนโฮป
บิดามารดา: ชาลส์ สแตนโฮป เอิร์ลที่ 12 แห่งฮาร์ริงตัน เวอร์จีเนีย ฟรีแมน-แจกสัน
ญาติ: เซเรนา อาร์มสตรอง-โจนส์, เคาน์เตสแห่งสโนว์ดอน (น้องสาว)
วิลเลียม สแตนโฮป ไวเคานต์ปีเตอร์สแฮม (อังกฤษ: William Stanhope, Viscount Petersham) เกิดเมื่อวันที่ 14 ตุลาคม 2510 ณ ลิเมอริค ประเทศไอร์แลนด์ เป็นบุตรชายคนโตของ ชาลส์ สแตนโฮป เอิร์ลที่ 12 แห่งฮาร์ริงตัน กับ เวอร์จีเนีย ฟรีแมน-แจกสัน ภรรยาคนแรก เขาเป็นทายาทในการสืบตำแหน่ง เอิร์ลแห่งฮาร์ริงตัน บิดาและมารดานั้นได้หย่ากันเมื่อเขาอายุ 16 ปี เขามีน้องสาว 1 คน คือ
เซเรนา อาร์มสตรอง-โจนส์, เคาน์เตสแห่งสโนว์ดอน
เขาสืบเชื้อสายมาจาก ชาลส์ที่ 2 แห่งอังกฤษ ผ่านทางพระราชโอรสนอกสมรสของพระองค์ คือ เฮนรี ฟิตส์รอย ดยุกที่ 1 แห่งเกรฟตัน และยังเป็นพระญาติห่างๆใน ไดอานา เจ้าหญิงแห่งเวลส์
สมรส

วิลเลียม สแตนโฮป ไวเคานต์ปีเตอร์สแฮม สมรสกับ แคนดิดา โบนด์ เมื่อวันที่ 28 เมษายน 2544 มีบุตรด้วยกัน 2 คน คือ
มาเซียนา อารีเยน
ออกัสตุส เฮนรี สแตนโฮป
วิลเลียม สโตกส์ (แพทย์)

| วิลเลียม สโตกส์ |
| --- | --- |

เกิด: 1 ตุลาคม ค.ศ. 1804(1804-10-01) ดับลิน ไอร์แลนด์ สหราชอาณาจักร
เสียชีวิต: 10 มกราคม ค.ศ. 1878(1878-01-10) (73 ปี) โฮว์ธ ไอร์แลนด์ สหราชอาณาจักร
สัญชาติ: ไอริช
ศิษย์เก่า: โรงเรียนแพทย์ มหาวิทยาลัยเอดินบะระ
มีชื่อเสียงจาก:   การหายใจเชน–สโตกส์  กลุ่มอาการแอดัมส์–สโตกส์ 
รางวัล:   ภาคีสมาชิกราชวิทยาลัยวิทยาศาสตร์แห่งสวีเดน (ค.ศ. 1858)  ภาคีสมาชิกราชสมาคมแห่งลอนดอน (ค.ศ. 1861) 
อาชีพทางวิทยาศาสตร์
สาขา: การแพทย์
สถาบันที่ทำงาน: มหาวิทยาลัยดับลิน
 
วิลเลียม สโตกส์ (อังกฤษ: William Stokes; 1 ตุลาคม ค.ศ. 1804 – 10 มกราคม ค.ศ. 1878) เป็นแพทย์ชาวไอริช เกิดที่กรุงดับลิน เป็นบุตรของวิทลีย์ สโตกส์ ศาสตราจารย์ด้านการแพทย์ของมหาวิทยาลัยดับลิน เรียนที่โรงเรียนแพทย์ มหาวิทยาลัยเอดินบะระก่อนจะกลับไปทำงานที่โรงพยาบาลมีธในกรุงดับลิน สโตกส์แต่งตำราเกี่ยวกับโรคหัวใจและปอดที่สำคัญสองเล่มคือ A Treatise on the Diagnosis and Treatment of Diseases of the Chest (ตำราการวินิจฉัยและรักษาโรคทรวงอก; ค.ศ. 1837) และ The Diseases of the Heart and Aorta (ตำราโรคหัวใจและเอออร์ตา; ค.ศ. 1854) ในปี ค.ศ. 1858 เขาได้รับเลือกเป็นภาคีสมาชิกราชวิทยาลัยวิทยาศาสตร์แห่งสวีเดน สามปีต่อมา สโตกส์ได้รับเลือกเป็นภาคีสมาชิกราชสมาคมแห่งลอนดอน ก่อนจะดำรงตำแหน่งประธานราชวิทยาลัยไอร์แลนด์ระหว่างปี ค.ศ. 1874–1876 เขาเสียชีวิตที่เมืองโฮว์ธในปี ค.ศ. 1878
สโตกส์มีผลงานที่สำคัญคือ ร่วมกับจอห์น เชนอธิบายการหายใจเชน–สโตกส์ และร่วมกับรอเบิร์ต แอดัมส์อธิบายกลุ่มอาการแอดัมส์–สโตกส์
ด้านชีวิตส่วนตัว สโตกส์แต่งงานกับแมรี แบล็ก มีบุตรด้วยกัน 3 คนคือ วิทลีย์ สโตกส์ (ค.ศ. 1830–1909) นักกฎหมายและนักวิชาการ, มาร์กาเรต สโตกส์ (ค.ศ. 1832–1900) นักโบราณคดีและวิลเลียม สโตกส์ (ค.ศ. 1838–1900) ศัลยแพทย์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ วิลเลียม สโตกส์
Dublin Masters of Clinical Expression: IV – William Stokes
วิลเลียม เบลก

| วิลเลียม เบลก |
| --- | --- |

เกิด: 28 พฤศจิกายน ค.ศ. 1757 ลอนดอน อังกฤษ
เสียชีวิต: 12 สิงหาคม ค.ศ. 1827 ลอนดอน อังกฤษ
อาชีพ: กวี นักวาดภาพ
สัญชาติ: อังกฤษ
แนวร่วมในทางวรรณคดี: ยุคจินตนิยม

ลายมือชื่อ: 
วิลเลียม เบลก (อังกฤษ: William Blake; 28 พฤศจิกายน ค.ศ. 1757 - 12 สิงหาคม ค.ศ. 1827) เป็นกวีและนักวาดภาพชาวอังกฤษ ไม่ค่อยมีชื่อเสียงมากนักในระหว่างที่มีชีวิตอยู่ แต่งานของเขาได้รับการยอมรับทั่วไปในแวดวงประวัติศาสตร์ทั้งบทกวีนิพนธ์และภาพวาด ผลงานการวาดภาพนิมิตของเขาได้รับยกย่องว่า "โดดเด่นและก้าวหน้ากว่าศิลปินผู้ยิ่งใหญ่ที่สุดของบริเตนจะสามารถสร้างขึ้นได้" แม้ว่าเขาแทบไม่เคยเดินทางไปไหน และเคยออกไปพ้นจากกรุงลอนดอนเพียงครั้งเดียวในชีวิต แต่ผลงานของเขาแสดงให้เห็นพลังจินตนาการอันยิ่งใหญ่อย่างมาก
ผลงานของเบลกแสดงให้เห็นถึงลักษณะเฉพาะของศิลปินในยุคโรแมนติก หรืออาจจะก่อนยุคโรแมนติกด้วยซ้ำ เพราะงานของเขาส่วนมากสร้างขึ้นในช่วงคริสต์ศตวรรษที่ 18 ลักษณะของผลงานแม้จะเคารพยำเกรงในพระคัมภีร์ไบเบิล แต่แสดงความเป็นปฏิปักษ์ต่อคริสตจักร เบลกได้รับแรงบันดาลใจจากอุดมการณ์และความทะเยอทะยานของกลุ่มนักปฏิวัติฝรั่งเศสและอเมริกัน รวมถึงอิทธิพลจากนักคิดผู้โด่งดังเช่น เจค็อบ โบเฮ็ม และ เอ็มมานูเอล สวีเดนบอร์ก
แม้จะทราบถึงแรงบันดาลใจของเขา แต่งานของเบลกก็มีเอกลักษณ์ไม่เหมือนใคร มีความเป็นอัตลักษณ์สูงจนไม่สามารถจัดประเภทได้ นักวิชาการในคริสต์ศตวรรษที่ 19 คนหนึ่งอธิบายลักษณะของเบลกว่า เป็นเหมือน "ดวงประทีปอันโชติช่วง" "บุรุษผู้ซึ่งบรรพบุรุษยังไม่อาจนำหน้า เกินกว่าสหายร่วมยุคสมัย และไม่อาจแทนที่ได้โดยชนรุ่นหลัง"
วิลเลียม พาร์สันส์ เอิร์ลแห่งรอสส์ที่ 3

| วิลเลียม พาร์สันส์ เอิร์ลแห่งรอสส์ที่ 3 |
| --- | --- |

เกิด: 17 มิถุนายน ค.ศ. 1800 ยอร์คเชอร์ อังกฤษ
เสียชีวิต: 31 ตุลาคม ค.ศ. 1867
สัญชาติ: อังกฤษ
อาชีพ: นักดาราศาสตร์
วิลเลียม พาร์สันส์ เอิร์ลแห่งรอสส์ที่ 3 (อังกฤษ: William Parsons, 3rd Earl of Rosse; 17 มิถุนายน ค.ศ. 1800 — 31 ตุลาคม ค.ศ. 1867) เป็นนักดาราศาสตร์ชาวอังกฤษ ผู้สร้างกล้องโทรทรรศน์ที่ใหญ่ที่สุดในโลกเมื่อปี ค.ศ. 1845 และยังคงเป็นกล้องโทรทรรศน์ที่ใหญ่ที่สุดในโลกตลอดช่วงศตวรรษนั้น เขาได้ศึกษาห้วงอวกาศผ่านกล้องโทรทรรศน์นี้และได้ค้นพบดาราจักรเป็นจำนวนมาก
เขาเกิดที่มณฑลยอร์คเชอร์ ประเทศอังกฤษ เข้ารับการศึกษาที่วิทยาลัยทรินิตี ดับลิน และจบการศึกษาเกียรตินิยมอันดับหนึ่งสาขาคณิตศาสตร์จากวิทยาลัยแมกดาเลน มหาวิทยาลัยออกซฟอร์ด เมื่อปี ค.ศ. 1822 ได้รับตำแหน่ง เอิร์ล พร้อมที่ดินในไอร์แลนด์สืบต่อจากบิดาในปี ค.ศ. 1841
ลอร์ดรอสส์ได้เป็นสมาชิกรัฐสภาอังกฤษระหว่างปี ค.ศ. 1821 - 1834 หลังจากนั้นได้เป็นตัวแทนสมาชิกสภาขุนนางชาวไอริชตั้งแต่ ค.ศ. 1845 เขาเป็นประธานราชสมาคมดาราศาสตร์ระหว่าง ค.ศ. 1848 - 1854 และเป็นอธิการบดีของวิทยาลัยทรินิตี มหาวิทยาลัยดับลิน ระหว่าง ค.ศ. 1862 - 1867
งานด้านดาราศาสตร์

ลอร์ดรอสส์สร้างกล้องโทรทรรศน์ขนาด 72 นิ้ว (183 ซม.) ชื่อ Leviathan of Parsonstown ในราวคริสต์ทศวรรษ 1840 โดยต้องคิดค้นและพัฒนาเทคนิคมากมายหลายประการสำหรับประกอบขึ้นเป็นกล้องโทรทรรศน์นี้ ทำให้กลายเป็นกล้องที่ล้ำสมัยที่สุดในยุคของเขา เขาเริ่มต้นสร้างในปี ค.ศ. 1845 และเริ่มนำมาใช้งานในปี ค.ศ. 1847 เพื่อใช้แทนที่กล้องโทรทรรศน์ขนาด 36 นิ้ว ที่เขาได้สร้างไว้ก่อนหน้านี้
ลอร์ดรอสส์เป็นผู้นำการศึกษาดาราศาสตร์หลายประการ เขาค้นพบลักษณะแบบกังหัน (หรือแบบก้นหอย) ที่เกิดกับเนบิวลาจำนวนหนึ่ง ปัจจุบันเป็นที่รู้จักกันในชื่อ ดาราจักรแบบก้นหอย (spiral galaxy) ดาราจักรแบบก้นหอยแห่งแรกที่เขาตรวจพบคือดาราจักร M51 ภาพวาดของเขาคล้ายคลึงกับภาพถ่ายในยุคปัจจุบันอย่างมาก ปัจจุบันเรารู้จักดาราจักรนี้ในชื่อ ดาราจักรน้ำวน (Whirlpool Galaxy)
ลอร์ดรอสส์เป็นผู้ตั้งชื่อให้เนบิวลารูปปู ตามภาพที่เขามองเห็นผ่านกล้องโทรทรรศน์ขนาด 36 นิ้วซึ่งดาราจักรมีภาพปรากฏคล้ายปู หลังจากที่กล้องโทรทรรศน์ใหม่ขนาด 72 นิ้วได้นำมาใช้งานแล้ว เขาได้วาดภาพเนบิวลานี้ขึ้นใหม่ให้ชัดเจนยิ่งขึ้น แต่ชื่อดั้งเดิมของมันก็เป็นที่รู้จักไปเสียแล้ว
แหล่งข้อมูลอื่น

รายชื่อดาราจักรที่ลอร์ดรอสส์เป็นผู้ค้นพบ
ภาพร่างดาราจักรน้ำวน (Whirlpool Galaxy) วาดโดยลอร์ดรอสส์ ในปี ค.ศ. 1845
วิทยาลัยอาชีวศึกษาชลบุรี สถาบันการอาชีวศึกษาภาคตะวันออก

| --- | --- |
Logo วิทยาลัยอาชีวศึกษาชลบุรี
ชื่อย่อ: วอศ.ชลบุรี
คติพจน์: คุณธรรมเยี่ยม เปี่ยมวิทยา พัฒนาอาชีพ
สถาปนา: 26 กรกฎาคม พ.ศ. 2480
ที่ตั้ง: 388 หมู่ 5 ตำบลบ้านสวน อำเภอเมืองชลบุรี จังหวัดชลบุรี
เว็บไซต์: วิทยาลัยอาชีวศึกษาชลบุรี
วิทยาลัยอาชีวศึกษาชลบุรี (อังกฤษ: Chonburi Vocational College) มีที่ตั้งอยู่ที่อำเภอเมืองชลบุรี จังหวัดชลบุรี
ประวัติ

วิทยาลัยอาชีวศึกษาชลบุรี สังกัดสำนักงานคณะกรรมการการอาชีวศึกษา จัดตั้งขึ้นเมื่อวันที่ 26 กรกฎาคม พ.ศ. 2480 ชื่อโรงเรียนประถมอุตสาหกรรม โดยมี นายอร่าม นาคปฐม เป็นครูใหญ่ การจัดการเรียนการสอนได้ดำเนินการและพัฒนาขึ้นมาเป็นลำดับดังนี้
ก่อตั้งขึ้นเมื่อ วันที่ 26 กรกฎาคม 2480 ชื่อโรงเรียนประถมอุตสาหกรรม
พ.ศ. 2483 เปลี่ยนชื่อเป็น โรงเรียนช่างทอผ้าและเย็บผ้า
พ.ศ. 2491 เปลี่ยนชื่อเป็น โรงเรียนการช่างสตรีชลบุรี
พ.ศ. 2516 เปลี่ยนชื่อเป็น โรงเรียนอาชีวศึกษาชลบุรี
พ.ศ. 2519 รวมกับโรงเรียนเทคนิคชลบุรี เป็น วิทยาลัยอาชีวศึกษาชลบุรีวิทยาเขต 2
พ.ศ. 2522 แยกออกเป็นวิทยาลัยอาชีวศึกษาชลบุรี
ที่ตั้งของวิทยาลัย

วิทยาลัยอาชีวศึกษาชลบุรี ตั้งอยู่เลขที่ 388 หมู่ 5 ถนนสุขุมวิท ตำบลบ้านสวน อำเภอเมือง จังหวัดชลบุรี โทรศัพท์ 033-004-458 โทรสาร 038 - 286110 มีเนื้อที่ 9 ไร่ 2 งาน 28 ตารางวา ได้รับอนุญาตให้ใช้ที่ดินสาธารณประโยชน์จากเทศบาลเมืองบ้านสวน เนื้อที่ 28 ตารางวา จึงขยายรั้วด้านข้างทางทิศเหนือออก เนื่องจากพื้นที่ทั้งหมดอยู่ในกลางชุมชน จึงไม่สามารถจะขยายพื้นที่ได้
ทิศเหนือ จรด วัดป่าอรัญญิกาวาส
ทิศใต้ จรด ตลาดบ้านสวน
ทิศตะวันออก จรด โรงเรียนเกษมวิทย์
ทิศตะวันตก จรด ถนนสุขุมวิท
หลักสูตรที่เปิดสอน

หลักสูตรระดับการศึกษาและสาขาที่เปิดสอน
หลักสูตรที่เปิดสอน > หลักสูตรประกาศนียบัตรวิชาชีพ (ปวช.)

ระดับประกาศนียบัตรวิชาชีพ (ปวช.) ใช้เวลาศึกษา 3 ปี โดยรับผู้สำเร็จการศึกษา ระดับมัธยมศึกษาตอนต้น (ม.3 หรือเทียบเท่า) คณะและสาขาวิชาที่เปิดสอน มีดังนี้
1.ประเภทวิชาคหกรรม
1.1 สาขาวิชาผ้าและเครื่องแต่งกาย
สาขางานออกแบบเสื้อผ้า
1.2 สาขาวิชาอาหารและโภชนาการ
สาขางานอาหารและโภชนาการ
1.3 สาขาวิชาคหกรรมศาสตร์
สาขางานคหกรรมการผลิต
2. ประเภทวิชาศิลปกรรม
2.1 สาขาวิชาศิลปกรรม
สาขาวิชาวิจิตรศิลป์
สาขาวิชาการออกแบบ
สาขาวิชาคอมพิวเตอร์กราฟิก
3.ประเภทวิชาพาณิชยกรรม
3.1 สาขาวิชาพณิชยการ
สาขางานการบัญชี
สาขางานการตลาด
สาขางานเลขานุการ
สาขางานคอมพิวเตอร์ธุรกิจ
สาขางานธุรกิจค้าปลีก
4.ประเภทวิชาอุตสาหกรรมการท่องเที่ยว
4.1 สาขาวชิการโรงแรมและท่องเที่ยว
สาขางานการโรงแรม( ทวิภาคี )
สาขางานการท่องเที่ยว
หลักสูตรที่เปิดสอน > หลักสูตรประกาศนียบัตรวิชาชีพชั้นสูง (ปวส.)

หลักสูตรประกาศนียบัตรวชิชีพชั้นสูง (ปวส.) ในเวลาศึกษา 2 ปี โดยผู้สำเร็จการศึกษาระดับประกาศนียบัตรวิชาชีพ (ปวช.) ม.6 หรือเทียบเท่า  ประเภทและสาขาวิชาที่เปิดสอน มีดังนี้
1.ประเภทวิชาคหกรรม
1.1 สาขาวิชาเทคโนโลยีผ้าและเครื่องแต่งกาย
สาขาวิชาเทคโนโลยีออกแบบแฟชั่นและสิ่งทอ
1.2 สาขาวิชาอาหารและโภชนาการ
สาขางานอาหารและโภชนาการ
1.3 สาขาวิชาการบริหารงานคหกรรมศาสตร์
สาขางานการจัดงานดอกไม้และงานประดิษฐ์
2 ประเภทวิชาศิลปกรรม
2.1 สาขาวิชาการออกแบบ
สาขางานออกแบบตกแต่งภายใน
2.2 สาขาวิชาติจิทัลกราฟิก
สาขาวิชาติจิทัลกราฟิก
3. ประเภทวิชาบริหารธุรกิจ
3.1 สาขาวิชาการบัญชี
3.2 สาขาวิชาการตลาด
3.3 สาขาวิชาการจัดการสำนักงาน
3.4 สาขาวิชาคอมพิวเตอร์ธุรกิจ
3.5 สาขาวิชาการจัดการธุรกิจค้าปลีก
3.6 สาขาวิชาการจัดการโลจิสติกส์และซัพพลายเชน
4.ประเภทวิชาอุตสาหกรรมท่องเที่ยว
4.1 สาขาการจัดการธุรกิจท่องเที่ยว
4.2 สาขาวิชาการโรงแรม
4.3 สาขาวิชาการจัดประชุมและนิทรรศการ
5.ประเภทวิชาเทคโลยีสารสนเทศและการสื่อสาร
*5.1สาขาวิชาเทคโนโลยีสารสนเทศ
**สาขางานเทคโนโลยีสารสนเทศ
หลักสูตรที่เปิดสอน > หลักสูตรระดับปริญญาตรี

ระดับปริญญาตรีหลักสูตรเทคโนโลยีบัณฑิต ต่อเนื่อง (ระบบทวิภาคี) มี 3 สาขาวิชา
ประเภทและสาขาวิชาที่เปิดสอน มีดังนี้
สาขาวิชาการบัญชี
สาขาวิชาเทคโนโลยีธุรกิจดิจิทัล
สาขาวิชาการโรงแรม
แหล่งข้อมูลอื่น

วิทยาลัยอาชีวศึกษาชลบุรี เก็บถาวร 2014-05-16 ที่ เวย์แบ็กแมชชีน, งานแนะแนววิทยาลัยอาชีวศึกษาชลบุรี ,สาขาคอมพิวเตอร์กราฟิกวิทยาลัยอาชีวศึกษาชลบุรี
แม่แบบ:วิทยาลัยอาชีวศึกษาชลบุรี